FRANCISCI BACONI APHORISMI ET 



CONSILIA, DE AUXILIIS MENTIS, 



ET ACCENSIONE LUMINIS 



NATURALIS. 



HOMO, naturae minister et interpres, tantum facit 

 et intelligit, quantum de ordine naturae opere vel 

 mente observaverit ; nee amplius novit aut potest. 



Manus hominis nuda, quantumvis robusta et con- 

 stans, ad opera pauca et facile sequentia sufficit : 

 eadem ope instrumentorum, multa et reluctantia 

 vincit. Similis est et mentis ratio. 



Instrumenta manus, motum aut cient, aut re- 

 gunt : et instrumenta mentis, intellectui aut sugge- 

 runt, aut cavent. 



Super datam materiae basim naturam quamvis 

 imponere, intra terminos possibiles, intentio est 

 humanae potentiae. Similiter dati effectus in quovis 

 subjecto causas nosse, intentio est humanse scientiae : 

 quae intentiones in idem coincidunt. Nam quod in 

 contemplatione instar causae est, in operatione instar 

 medii est. 



Qui causam alicujus naturae, veluti albedinis 

 aut caloris, in certis tantum subjectis novit, ejus 

 scientia imperfecta est. Et qui affectum super 

 certam tantum materiam, ex iis quae sunt suscep- 

 tibiles, inducere potest, ejus potentia pariter est 

 imperfecta. 



